《夜思》
元代·方回

买菱沽酒意欣然，中辍留为斗籴钱。
委巷屐声骈雨后，破窗灯影飐风前。
在家儿女应饥瘦，久客衣裳尽穴穿。
忽忆厄陈如孔圣，感麟犹过从心年。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。